
Ministarstvo prostornog uređenja i zaštite okolice Tuzlanskog kantona, rješavajući po zahtjevu “Farme za uzgoj peradi” vl. Skenderović Izudin iz Gradačca kojim se traži izdavanje okolinske dozvole za pogon farme za uzgoj peradi, koji je izgrađen na području grada Gradačac u ulici Raifa Šaldića bb. Gradačac, na osnovu člana 83. stav (3) i člana 93. stav (3) Zakona o zaštiti okoliša („Službene novine Federacije BiH“, broj: 15/21), člana 4. stav (2) Uredbe kojom se utvrđuju pogoni i postrojenja koja moraju imati okolinsku dozvolu (“Službene novine Federacije BiH”, broj: 51/21, 74/22) i člana 200. Zakona o upravnom postupku („Službene novine Federacije Bosne i Hercegovine“, broj: 2/98, 48/99 i 61/22)  d o n o s i:

RJEŠENJE
[bookmark: _GoBack]o okolinskoj dozvoli

1. [bookmark: _Hlk146012393][bookmark: _Hlk122068165]Nosiocu zahvata, “Farmi za uzgoj peradi” vl. Skenderović Izudina iz Gradačca daje se okolinska dozvola za pogon farme za uzgoj peradi, kapaciteta 30.000 mjesta  u turnusu, koji  je izgrađen  na zemljištu označenom kao k.č. broj: 223/1 k.o. Gornji Lukavac, grad Gradačac.

2. Opis aktivnosti za koje se izdaje dozvola 
Osnovna djelatnost koja se obavlja u predmetnim proizvodnim objektima jeste uzgoj peradi. Osnovne tehnološke aktivnosti predmetne djelatnosti mogu se podijeliti na: dovoz hrane, unos stelje, dopremu jednodnevnih pilića, uzgoj pilića (35-42 dana), otpremu pilića otkupljivaču, odvoz stelje, čišćenje i dezinfekciju objekta i međuturnusnu pauzu od minimalno 14 dana.
Kompleks farme za uzgoj peradi sačinjava objekat sa ukupno 30.000 mjesta u turnusu. Objekat je dimenzija 100,0 m x 14,0 m, spratnosti P , smještenog na parceli označenoj kao k.č. broj: 223/1 k.o. Gornji Lukavac, grad Gradačac sa sadržajima: prostorija za uzgoj, kontrolna soba sa smještajem i čajnom kuhinjom, wc sa tuš kabinom, predulaz sa elektroopremom za kontrolu temperature i svjetla u objektu i kotlovnice.
Kotlovnica u sklopu objekta sadrži instalirani kotao na čvrsto gorivo. Silos za smještaj hrane nalazi se ispred sjeverozapadne fasade objekta za uzgoj peradi, udaljen cca 6,5 m od istog. Silos je tipski proizvođač Jomapex Srbija, zapremine 31 m3 oslonjen i fiksiran preko 4 nožice na namjenski izvedenu armirano - betonsku ploču. Objekat za tov brojlera, u arhitektonskom smislu izveden je upotrebom klasičnih građevinskih materijala. Stubovi objekta su izvedeni od armiranog betona kao i podna ploča te serklaži. Između AB stubova i serklaža zidani su nenosivi zidovi od giter bloka. Krov objekta izveden je od dvovodne nosive drvene konstrukcije “binder” te pokrova u vidu trapeznog lima. Završni sloj fasade objekta izveden je u vidu fasadne završne žbuke (termoizolacija objekta – stiropor).
Sistem hranjenja je potpuno automatizovan tako što se hrana iz silosa putem spirale kroz plastične cijevi transportuje u koševe na početku svake linije hranjenja, a iz tih koševa se dalje distribuira u hranilice. Da bi se ova automatizacija postigla potrebno je da u svakom trenutku bude hrane u silosu.
Hranilice koje se koriste za ishranu peradi prečnika su 34 cm, imaju klizno dno (tacnu) i otvore za izlaz hrane po cijelom obimu dozatora. Zahvaljujući pokretnoj tacni omogućeno je da se prije useljavanja jednodnevnih pilića čitava linija spusti na pod. Kako pilići rastu diže se linija i klizna tacna se spušta čime se automatski podešava količina i položaj hrane u hranilici.
Linija za hranjenje sa plafonskim čekrkom
· Broj linija: 5 linija,
· Dužina linije hranjenja: 90,0 m,
· Dužina cijevi za hranjenje: 3 m,
· Hranilica za brojlere tip: Jomapex Srbija,
· Broj hranilica po jednoj cijevi L=3 m: 4 kom,
· Broj kontrolnih hranilica kod motora: 4 kom,
· Ukupan broj hranilica: 480 kom,
· Broj peradi po jednoj hranilici: 44,4 kom perad/hranilici.
Linija za napajanje
Automatizovanost napajanja je omogućena time što se voda za napajanje u linije pušta preko regulatora pritiska kojim se podešava pritisak u liniji. Promjenom pritiska u liniji omogućava se željeni protok na niplicama. Intenzitet pritiska se vizuelno prati na nivokazima koji se nalaze na krajevima linija i na regulatoru pritiska. Ispod svake nipilice se nalazi čašica koja skuplja eventualni višak vode.
· Vrsta nipple: Jomax Srbija,
· Protok vode: 30-80 cm3/min,
· Broj linija napajanja: 5 linija,
· Dužina linije napajanja: 90,0 m,
· Broj nipli po cijevi: 12,5 kom,
· Ukupan broj niplica: 1476 km.

Osnovne tehnološke aktivnosti mogu se podijeliti na:
· Dovoz hrane,
· Unos stelje,
· Dopremu jednodnevnih pilića,
· Uzgoj pilića (35-42 dana),
· Otpremu pilića otkupljivaču,
· Odvoz stelje,
· Čišćenje i dezinfekciju objekta,
· Međuturnusnu pauzu od minimalno 14 dana.

Proizvodni ciklus uzgoja peradi traje oko 60 dana. Sam uzgoj peradi traje 35 do 42 dana i odvija se u zatvorenom prostoru, uključujući dopremu jednodnevnih pilića, njihov uzgoj (sa živom masom od 1,7 - 2,2, kg). Između turnusa dešava se pauza u kojoj se vrši izgnojavanje, pranje i dezifekcija prostora tovilišta, prosječno traje oko 14 dana. 
Budući da odmor peradarnika jednom godišnje traje nešto duže, godišnje se može utovoti 5 – 6 turnusa peradi.


3. Opis izvora emisija i utjecaji koje će pogon/postrojenje imati na okoliš 
Utjecaj na kvalitet zraka
Emisije u zrak na predmetnoj lokaciji potiču od: 
· emisija dimnih plinova, 
· kao i otpadni produkti metaboličkih procesa u vidu plinovite faze. 

U sklopu proizvodnog objekta nalazi se kotlovnica sa kombinovanim kotlom na čvrsto gorivo – ugalj. Tip kotla je Kombinovani kotao na čvrsto gorivo proizvođača Lafat Komerc, snage 200 kW. Dimovnodni plinovi nastali sagorijevanjem uglja u kotlu se preko dimovodnog kanala, a zatim dimnjaka ispuštaju u atmosferu. Spaljivanjem goriva u kotlovnici dolazi do emisije dimnih plinova u okoliš. Kao gorivo se koristi ugalj.
Mjesta nastanka karakterističnih emisija zagađujućih materija dolaze iz kotlovnice na čvrsto gorivo i objekta za uzgoj peradi. Pri sagorijevanju čvrstih goriva nastaju emisije sljedećih zagađujućih materija (CO2, CO, NOx, SO2, čestice prašine) dok iz objekta za tov pilića u radnoj sredini i neposrednoj okolici farme nastaju emisije CO2, NH3, H2S2, merkaptana, neugodnih mirisa i čestica prašine.
[bookmark: _Hlk186094236]Mjerenje emisije zagađujućih materija u zrak  vršeno je dana 04.11.2025. godine od strane akreditovanog instituta “TQM” Tuzla,. Dostavljeni Izvještaj, broj: 6-649-7864/25  od 04.11.2025. godine, ukazuje da nije bilo prekoračenja graničnih vrijednosti zagađujućih materija u zrak definisanih podzakonskim propisima.  
Osnovni specifični zagađivači atmosfere kada je u piitanju uzgoj peradi a koji predstavljaju manje emisije u zrak su otpadni produkti intenzivnih metaboličkih procesa kao što su: NH3, H2S, CO2 i CO u vidu plinovite faze. Ti se produkti ventilacijom emituju u okolnu atmosferu, ali u vrlo niskim koncentracijama, te se procjenjuje da značajno ne utječu na kvalitet zraka a isto tako i na biosferu uključujući i poljoprivrdnu djelatnost. Za vrijeme prozračavanja peradarnika dolazi do emisije u zrak i prašine. Prašina se sastoji od sitnih čestica hrane i paperja. Emisija ove prašine je povremena i nije intenzivna, te ne utiče u velikoj mjeri na okoliš. Ova prašina se uglavnom zadržava  unutar samog proizvodnog procesa te se redovno čisti. 
Pojava neugodnih mirisa na lokaciji nije osjetna radi pravovremenih poduzetih mjera i kvalitetnog vođenja samog procesa, a intenzitet zavisi i od procesa mikrobiološke razgradnje organske tvari i vremenskih prilika (intenzivnije je za vrijeme ljetnih mjeseci i prilikom čiščenja farme).

4. Utjecaj na vode i tlo
Snabdijevanje vodom za sanitarne i tehnološke potrebe obezbijeđeno je priključkom na lokalnu vodovodnu mrežu “Vodovod Zmajevac” u MZ Lukavac Gornji. Na predmetnoj lokaciji nema produkcije sanitarno – fekalnih otpadnih voda, jer se stambeni objekat nalazi na susjednoj parceli. Otpadne vode nastale pranjem i čišćenjem objekata za uzgoj i pranjem procesne opreme nakon završenog ciklusa uzgoja odvode se do  sabirne/osočne  jame bez preljeva izgrađene samo za ovaj predmetni objekat. Ista se povremeno čisti od strane J.P. “Komunalac” dd Gradačac prema Ugovoru. Oborinske vode sa krovova objekta se prikupljaju olučnim vertikalama i ispuštaju po okolnom terenu.

5.Osnovne obaveze nosioca zahvata koje se trebaju ispuniti tokom rada i prestanka rada pogona i postrojenja:
5.1. Da ne ugrožava zdravlje ljudi, ostvaruje povoljno stanje flore i faune, ne dovede do gubitka staništa koji se nalazae na području uticaja postrojenja ili okoliša zbog emisija supstanci, buke, mirisa, vibracije ili toplote, saobraćaja ili od postrojenja;
5.2. Da preduzmu sve odgovarajuće preventivne mjere za sprečavanje zagađenja i ne prouzrokuje zagađenje iznad graničnih emisija;
5.3. Da se izbjegava stvaranje otpada, njegovu količinu svodi na najmanju moguću mjeru, stvoreni otpad ponovno koristi, reciklira ili odlaže da se izbjegne i smanji negativan uticaj na okoliš;
5.4. Da efikasno koriste energetski i prirodni resursi;
5.5. Da se poduzmu mjere za sprečavanje nesreća i ograničavanje njihovih posljedica i
5.6. Da se poduzmu mjere nakon prestanka rada postrojenja i izbjegavanje rizika od zagađenja i za povrat lokacije na kojoj se nalazi postrojenje u zakonom propisano stanje okoliša.

6.Granične vrijednosti 
6.1. Granične  vrijednosti emisija u zrak iz postrojenja za sagorijevanje
6.1.1. Granične vrijednosti emsije iz kotlovnice na ugalj  snage 200 kW propisane su u Prilogu VI – Odjeljak A Pravilnika o graničnim vrijednostima emisije u zrak iz postrojenja za sagorijevanje („Službene novine FBiH“, broj: 03/13 i 92/17) za postojeća  mala postrojenja za sagorijevanje;
        

6.1.2. Granične vrijednosti emisija za zagađujuće materije
6.1.3. Granične vrijednosti emsija u zrak ne smiju biti prekoračene.

    6.1.3.1.Granične vrijednosti emisija za mala postrojenja za sagorijevanje

	Ugljen monoksid

	Azotni oksidi
	Dimni broj
	Čvrste čestice

	1.000 mg/m3
	400 mg/m3
	1
	150 mg/m3




6.1.4. Granične vrijednosti za zrak
6.1.4.1.Granična vrijednost emisije za amonijak  (GVE) iznosi 30 mg/m3.




6.2. Granične vrijednosti za buku
Granične vrijednosti vanjske buke za područje u kome je lociran zahvat definisano je kao zona IV. Dozvoljeni nivoi vanjske buke prema  Zakonu o zaštiti od buke („Službene novine Federacije BiH“ broj: 110/12) u ovoj zoni je 60 dB (dan) i 50 dB (noć).

Tabela 1. Dozvoljeni nivoi vanjske buke u  području (zoni)  IV 

	Područje
(zona)
	Namjena područja
	Najviši dozvoljeni nivo vanjske buke (dBA)

	
	
	15 min Leq
	Vršni nivo

	
	
	Dan
	Noć
	L1

	IV
	Trgovačko, poslovno, stambeno i stambeno uz saobraćajne koridore, skladišta bez teškog transporta
	60
	50
	75




7.  Mjere za zaštitu zraka, tla, voda, biljnog i životinjskog svijeta
7.1. Emisiju otpadnim tehnološkim plinovima koja nastaje pri uzgoju peradi neophodno je spriječiti ili  minimizirati primjenom efikasnih tehničko-tehnoloških rješenja;
7.2. Redovno održavati i tehnički kontrolisati opremu i rad pogona, redovno mijenjati dotrajale dijelove opreme te koristiti pomoćne sirovine i energente visoke kvalitete;
7.3. Zabranjeno je napuštati, gomilati, odlagati ili tretirati otpad bez nadzora;
7.4. Zabranjuje se spaljivanje otpadnog materijala i ambalaže koji bi mogli proizvesti negativan utjecaj na kvalitet zraka;
7.5. Prijenos obaveza upravljanja otpadom proizvođača i prodavača vrši se putem sporazuma ili ugovora između individualnih proizvođača ili prodavača sa jedne strane, i operatora sistema za prikupljanje otpada sa druge, ili između cjelokupnog sektora, ili putem korištenja ekonomskih instrumenata ili drugih mehanizama koji će služiti kao motivacija operatorima da preuzmu ovu djelatnost; 
7.6. U cilju zaštite zemljišta potrebno je provoditi sljedeće mjere: redovno održavati tehničku ispravnost vozila u cilju zaštite i sprečavanja curenja ulja i goriva iz vozila, a u slučaju akcidenta iste s površine ukloniti korištenjem adekvatnog apsorbensa, sloj zagađene zemlje ukloniti, te zajedno sa onečišćenim apsorbensom predati ovlaštenoj organizaciji koja se bavi zbrinjavanjem ove vrste opasnog otpada;
7.7. Strogo se zabranjuje deponovanje, odlaganje i skladištenje bilo kakvog otpadnog materijala direktno na tlo na lokaciji ili oko nje, u cilju sprečavanja zagađenja zemljišta;
7.8. Nije dozvoljeno ispuštanje tečnog stajnjaka ili bilo kojeg njegovog oblika u otvoreni vodotok kao ni ispuštanje ovih otpadnih voda u tlo vodeći računa da se ove otpadne vode ne smiju ispuštati u područja vodozaštitnih zona;
7.9. Preporučuje se stajnjak aplicirati na poljoprivredne povšrine nekom od uobičajenih agrotehničkih mjera (plitko ljetno oranje, konvencionalno oranje, drljanje i tanjuranje). Osim toga treba voditi računa da se stajnjak aplicira na poljoprivredne površine na kojima se uzgajaju kulture koje troše dosta azota npr. kukuruz, krompir, šećerna repa, zelje itd. Takođe je važno da se stajnjak aplicira u što ranijoj fazi rasta biljaka s ciljem najvećeg prihvata hraniva od strane usijeva, a izbjegavati ili minimizirati u razdoblju bez usijeva. Stajnjak ne treba aplicirati ukoliko se očekuje kiša u narednih 48 sati, stajnjak u tečnom stanju (osoka) se ne smije koristiti.
7.10. Stajnjak poslije svakog turnusa čistiti i uklanjati. Stajnjak mora biti sakupljan u nepropustljive tankere ili cisterne ili skladišteno na betonskoj podlozi okruženoj nepropustljivom branom. Stajnjak  se ne smije odlagati u blizini izvorišta i vodotoka i koristi ga isključivo kada je fermentiziran zbog zaštite površinskih i podzemnih voda;
7.11. Otpatke odlagati na zato predviđen prostor, postaviti kontejnere ili plastične vreće za otpatke jer otpadne vode mogu narušiti bakteriološku ispravnost vode u vodotocima, mokri čvor za zaposlene izvesti prema važećim propisima;
7.12. Dužni ste da prije odlaganja animalnog otpada/uginulu perad/ otpad uskladištite i odlažete na okolinski prihvatlljiv način. Odlaganje ovog otpada  na deponiju se smatra privremenim rješenjem do stvaranja uvjeta za termičkom obradom otpada, odnosno tretiranja otpada u nekoj od kafilerija;
7.13. U slučaju zbrinjavanja opasnog otpada operator mora da bude registrovan  za izvršavanje pomenute djelatnosti, te mora da ima dozvolu za upravljanje otpadom ili okolinsku dozvolu;
7.14. Za prekid rada i rušenje pogona i postrojenja za koje je potrebna okolinska dozvola  obavezno se vrši procjena utjecaja na okoliš.

8. Mjere za upravljanje otpadom koji proizvodi pogon i postrojenje:
8.1. Nosilac zahvata dužan je poduzeti odgovarajuće mjere upravljanja otpadom i druge mjere zbrinjavanja otpada koje su propisane Zakonom o upravljanju otpadom („Službene novine Federacije BiH“, broj: 33/03, 72/09 , 92/17 i 72/24) te osigurati osnovne mjere u cilju sprečavanja stvaranja otpada, recikliranja i tretiranja otpada za ponovnu upotrebu, kao i moguće korištenje otpada za stvaranje energije te sigurno odlaganje.
8.2. Tokom upravljanja opasnim supstancama ili tokom upotrebe, uključujući i eksploataciju, odnosno ekstrakciju, skladištenje, transport, proizvodnju, izradu i primjenu ili kad se primjenjuju opasne tehnologije, moraju se poduzeti sve potrebne zaštitne i sigurnosne mjere kojima se rizik od opasnosti po okoliš svodi na najniži stepen ili se eliminiše mogućnost takvih opasnosti u skladu sa posebnim propisima.
8.3. Nosilac zahvata je dužan pridržavati se mjera za upravljanje otpadom iz Plana za upravljanje otpadom. Plan za upravljanje otpadom potrebno je ažurirati svakih pet godina ili nakon promjene u radu postrojenja. U skladu sa Zakonom o upravljanju otpadom nosilac zahvata je obavezan odrediti osobu odgovornu za poslove upravljanja otpadom.
8.4. Zabranjeno je napuštati, gomilati, odlagati ili tretirati otpad bez nadzora. Zabranjeno je miješati različite vrste otpada osim ako se tako omogućava povrat sirovina i/ili odlaganje.
8.5. Komunalni otpad koji se produkuje prikupljati u kontejnere i osigurati njegovo odvoženje putem nadležnog komunalnog preduzeća. Papir, karton, plastične mase, metal skupljati odvojeno i predavati ovlaštenim operatorima.
8.6. Operater sistema za prikupljanje otpada sa kojim se sklapa Ugovor ili sporazum prema članu 2. Pravilnika o uvjetima za prijenos obaveza upravljanja otpadom sa proizvođača i prodavača na operatora sistema za prikupljanje otpadom („Službene novine Federacije BiH“, broj: 09/05) mora da bude registrovan za izvršavanje djelatnosti koje se nalaze u Ugovoru, te mora imati dozvolu za upravljanje otpadom ili okolinsku dozvolu, a u slučaju zbrinjavanja opasnog otpada, operator mora da bude registrovan, te da posjeduje sve dozvole za rukovanje i zbrinjavanje ove vrste otpada.

9. Mjere zaštite od buke i vibracija
9.1. Zaštita od buke i vibracija u okolišu obuhvata zaštitu od svih vrsta vještački proizvedenih emisija koje izazivaju opterećenje nepoželjnom, neprijatnom bukom i vibracijama, koje mogu ugroziti zdravlje ili na njega štetno uticati.
9.2. Izvori buke ne smiju izazivati buku koja prelazi nivoe utvrđene  Zakonom o zaštiti od buke.

10. Mjere vezane za uvjete rada u vanrednim situacijama
10.1. U slučaju kvara smanjuje se ili prekida rad dok se ne steknu uvjeti za normalan rad. U tom slučaju izvor emisije ne može ni pod kojim uvjetima nastaviti rad duže od osam sati bez prekida, a ukupno godišnje trajanje rada u takvim uvjetima ne može biti duže od 96 sati;
10.2. Nadležno  ministarstvo mora biti obaviješteno o bilo kakvoj promjeni u projektu, planu ili radu nekog izvora emisije. U slučaju manjih promjena nadležno ministarstvo mora biti obaviješteno o prirodi promjene i njenim uticajima na emisiju zagađujučih materija u zrak od sedam dana od nastanka promjene. Nosilac zahvata je dužan da osigura adekvatno održavanje pogona i redovnu kontrolu rada tehničkih uređaja. U slučaju nesreće koje vode  prekoračenju graničnih vrijednosti emisije nosilac zahvata je dužan odmah preuzeti sanacione mjere u cilju ponovnog uspostavljanja usklađenosti sa propisima.

11. Sistem praćenja emsija uz određivanje metodologije i učestalosti mjerenja:
11.1. U obavezi ste obavijestiti nadležni organ o otkrivenim negativnim uticajima na okoliš odmah, a najkasnije 12 sati nakon pojave negativnog uticaja;
11.2. U obavezi ste da dostavljate izvještaje o rezultatima mjerenja emisije Ministarstvu prostornog uređenja i zaštite okolice Tuzlanskog kantona u roku od 30 dana od dana izvršenog mjerenja. Podatke o izvršenim mjerenjima dužni ste čuvati u svojoj arhivi najmanje pet godina. U slučaju kada postoji osnovana sumnja da je došlo do prekomjernog ispuštanja onečišćujućih tvari u zrak iz pojedinog stacionarnog izvora, nadležni organ može zatražiti izvođenje posebnih mjera;
11.3. U obavezi ste da dostavljate podatke neophodne za vođenje i održavanje Registra o   postrojenjima i zagađivanjima i prijenosu zagađujućih materija, na način koji je propisan Pravilnikom o registru zagađivača i zagađenjima okoliša (“Službene novine Federacije BiH”, broj: 11/23);
11.4. Nosilac zahtvata u obavezi je vršiti periodična mjerenja emisije u zrak jednom godišnje od ovlaštene institucije, a u skladu sa Pravilnikom o monitoringu emisija zagađujućih materimja u zrak („Službene novine FBiH“, broj: 9/14 i 97/17);
11.5. Ukoliko nosilac zahvata ne unosi podatke u elektronski registar o postrojenjima i zagađenjima po važećoj okolinskoj dozvoli ista prestaje da važi u skladu sa članom 97. stav (1)  tačka h) Zakona o zaštiti okoliša („Službene novine Federacije BiH“, broj: 15/21).

12. Mjere sanacije nakon prestanka rada pogona
12.1. Ukoliko pogon ili postrojenje koje posjeduje okolinsku dozvolu, prestane sa radom, nosilac zahvata je dužan da o tome obavijesti nadležno Ministarstvo u pismenoj formi;
12.2. U slučaju prestanka rada pogona potrebno je da nosilac zahvata podnese zahtjev za izdavanje okolinske dozvole za uklanjanje ili prestanak rada iste.

13. Okolinska dozvola se izdaje na određeno vrijeme sa rokom važenja do  ____________2031. godine. 
13.1. Prije isteka važenja ove okolinske dozvole nosilac zahvata je dužan ovom Ministarstvu podnijeti zahtjev za obnovu okolinske dozvole 90 dana prije isteka važenja prethodne okolinske dozvole.
                                                                  
O b r a z l o ž e nj e

Nosilac zahvata, “Farma za uzgoj peradi” vl. Skenderović Izudina iz Gradačca,  obratila se ovom Ministarstvu sa zahtjevom kojim traži izdavanje okolinske dozvole za pogon farme za uzgoj peradi, kapaciteta 30.000 mjesta  u turnusu, koji  je izgrađen  na zemljištu označenom kao k.č. broj: 223/1 k.o. Gornji Lukavac, grad Gradačac.

Uz zahtjev i tokom provedenog upravnog postupka  dostavljena je sljedeća dokumentacija: 

· Zahtjev za izdavanje okolinske dozvole (broj: 16-12-4529/26 od 10.06.2026.godine, sa urađenim Planom o upravljanju otpadom, urađen od strane d.o.o. “TQM” Tuzla);
· Rješenje o okolinskoj dozvoli (broj: 12/01-1-23-35035/15 od 11.05.2016. godine, izdato od Ministarstva prostornog uređenja i zaštite okolice Tuzlanskog kantona),
· Rješenje o odobrenju za upotrebu (broj: 06/1-23/3-3322/17 od 13.09.2018.godine, izdato od Općinske službe za urbanizam, investicije i komunalne poslove općine Gradačac),
· Rješenje o vodnoj dozvoli (UP-I/21-3-40-006-6/26 od 25.03.2026. godine, izdato od “Agencije za vodno područje rijeke Save” Sarajevo),
· Rješenje o vodnoj dozvoli (broj: 04/1-13-21-342¸1/26 od 26.03.2026. godine, izdato od Ministarstva poljoprivrede, šumarstva i vodoprivrede Tuzlanskog kantona),
· Posjedovni list, broj 1179 (broj: 09-26-2408/26-2 od 02.06.2026. godine, izdat od Gradske službe za imovinsko-pravne i geodetske poslove grada Gradačac),
· Kopija Katastarskog plana (Ur.broj:09-26-2408/2026-3 od 02.06.2026 godine, izdat od Gradske službe za imovinsko - pravne i geodetske poslove grada Gradačac);
· Zemljišnoknjižni izvadak (broj:028-0-NAR-26-002 748  od 2026. godine, izdat od Općinskog suda u Gradačcu Zemljišnoknjižnog ureda),
· Izvod iz prostornog plana općine Gradačac za period 2008-2028 godina, (izdat od Službe za komunalne poslove i prostorno uređenje grada Gradačac),
· [bookmark: _Hlk236381762]Ugovor o proizvodno - tehnološkoj saradnji komercijalnog tova brojlerskih pilića (zaključen u Tešnju, dana 15.05.2023. godine između “MADI” d.o.o. Tešanj i farme za uzgoj peradi vl. Skenderović Izudina iz Gradačca);
· Aneks 1 na Ugovor o proizvodno - tehnološkoj saradnji komrecijalnog tova brojlerskih pilića (broj: UK-02/23 od 15.05.2023. godine, zaključen u Tešnju između “MADI” d.o.o. Tešanj i Farme za uzgoj peradi vl. Skenderović Izudina iz Gradačca);
· Aneks 2 na Ugovor o proizvodno-tehnološkoj saradnji komrecijalnog tova brojlerskih pilića (broj: UK-02/23 od 03.07.2025. godine, zaključen u Tešnju između “MADI” d.o.o. Tešanj i Farme za uzgoj peradi vl. Skenderović Izudina iz Gradačca);
· Ugovor o povremenom prihvatu i zbrinjavanju isključivo sanitarno - fekalne otpadne vode (zaključen dana 30.01.2026. godine u Gradačcu, između J.P. “Komunalac” d.d. Gradačac i Farme za uzgoj peradi, vl. Skenderović Izudina iz Gradačaca);
· Ugovor o poslovno - tehničkoj saradnji (zaključen dana 03.12.2025. godine između “Terravet” d.o.o. Gradačac i Farme za uzgoj peradi, vlasnika Skenderović Izudina o pružanju veterinarsko - zdravstvenih i tehničkih usluga u brojlerskoj proizvodnji);
· Ugovor o kupovini robe (zaključen dana 04.05.2016. godine u Gradačcu, između “Agrolife” d.o.o. Mionica 2, bb Gradačac i Farme za uzgoj peradi, vlasnika Skenderović Izudina, a odnosi se na kupovinu “iskorištene prostirke za piliće od piljevine” );
· Ugovor (zaključen između JKP “Čisto” d.o.o. Doboj Istok i Farme za uzgoj peradi vlasnika Skenderović Izudina iz Gradačca o zbrinjavanju uginulih životinja, animalnog i sličnog otpada, broj: 01-01-536/25 od 12.11.2025. godine);
· Rješenje o odobravanju obavljanja djelatnosti uzgoja peradi (broj: 08/2-17-696/26 od 11.02.2026. godine, izdato od Gradske službe za privredu, razvoj i poduzetništvo grada Gradačac);
· Uvjerenje da Farma za uzgoj peradi, vlasnika Skenderović Izudina iz Gradačca nema neizmirenih novčanih obaveza po osnovu poreza i doprinosa (broj: 02/6/IV-16-11-21-4503-2/26 od 22.05.2026. godine, izdato od Uprave za indirektno oporezivanje Regionalni centar Tuzla);
· Izvještaj o mjerenju emisije zagađujućih materija u zrak (broj: 6-649-7864/25 od 04.11.2025. godine,  urađen od strane “TQM” Tuzla);
· Plan upravljanja otpadom (broj: 16-12-4529/26 od 10.06.2026. godine, urađen od strane “TQM” Tuzla);
· Izjavu Izudina Skenderovića da su svi podaci sadržani u zahtjevu za izdavanje okolinske dozvole tačni, istiniti i potpuni (od 09.06.2026. godine, ovjerena kod Gradske službe za opću i e-upravu, informatiku i inspekcijske poslove grada Gradačac);
· Isječak iz novina “Dnevni avaz” od 6. i 7. juna 2026. godine i
· Potvrdu o uplati kantonalne administrativne takse.

Pravni osnov za izdavanje ovog rješenja sadržan je u Poglavlju X. Zakona o zaštiti okoliša („Službene novine FBiH“, broj: 15/21), člana 4. stav (2) Uredbe kojom se utvrđuju pogoni i postrojenja koja moraju imati okolinsku dozvolu („Službene novine FBiH“, broj: 51/21 i 74/22), i Priloga II, tačka 5.6. Uredbe, kojom je definisano da pogoni za intezivan uzgoj peradi od 20.000 do 60.000 pripadaju pogonima i postrojenjima za koje Ministarstvo prostornog uređenja i zaštite okolice TK obavezno provodi postupak izdavanja okolinske dozvole. Provodeći ovaj postupak utvrđeno je da je zahtjev sačinjen u skladu sa članom 86. Zakona o zaštiti okoliša („Službene novine FBiH“, broj: 15/21), Uredbom kojom se utvrđuju pogoni i postrojenja koja moraju imati okolinsku dozvolu („Službene novine FbiH“, broj: 51/21 i 74/22). 
U cilju obavještavanja javnosti o podnesenom zahtjevu za izdavanje obnovljene okolinske dozvole, te kako bi se shodno članu 88. Zakona o zaštiti okoliša („Službene novine FBiH“, broj: 15/21), osiguralo učešće javnosti u predmetnom postupku, Ministarstvo je u saradnji sa nosiocem zahvata „Farmom za uzgoj peradi“ vlasnika Skenderović Izudina iz Gradačca objavilo poziv za učešće javnosti u dnevnim novinama „Dnevni avaz“ dana  06. i 07. juna 2026. godine i na internet stranici www.vladatk.gov.ba
Nakon što je utvrđeno da operater ispunjava sve potrebne uslove za izdavanje okolinske dozvole i nakon štu mu je data mogućnost da se izjasni osvim okolnostima i činjenicama koje su važne za donošenje ovog rješenja, odlučeno je kao u dispozitivu.
Nosilac zahvata je, na osnovu TAR. broj 50. Zakona o kantonalnim administrativnim taksama i tarifi kantonalnih administrativnih taksi („Službene novine Tuzlanskog kantona“, broj: 6/12, 15/13 i 10/18), platio taksu u iznosu od 200,00 (dvijestotine) KM, a izvještaj o uplati je u spisu ovog predmeta. 

Pouka o pravnom lijeku 
Protiv ovog Rješenja je dopuštena žalba Federalnom ministarstvu okoliša i turizma u Sarajevu u roku od 15 dana od dana prijema Rješenja. 
Žalba se podnosi putem ovog Ministarstva, a taksira se sa 10,00 KM kantonalne administrativne takse na Tuzlanski kanton kod NLB banke na račun broj: 132-100-0256000080, sa naznakom za vrstu prihoda broj: 722121. 




M I N I S T A R 
                                                                                                                                          Anela Ajšić BA ing.građ.

Dostaviti: 
· “Farmi za uzgoj peradi” vlasnika Skenderović Izudina,
Ul. Raifa Šaldića 75, Gradačac
· Kantonalnoj upravi za inspekcijske poslove Tuzlanskog kantona,
/Inspektoru za zaštitu okolice i prirode –ul.  Rudarska 72, Tuzla, 
· Evidenciji i 
· Arhivi. 
 
                            Ul Rudarska 65, 75000 Tuzla, Tel.+387 (35) 369 428 Tel.Fax:+387 (35) 369 429   
                                                       e-mail: minpuzo@tk.kim.ba , www.vladatk.kim.ba                              

